Mohd Razman Roslan

Mohd Razman bin Roslan (lahir 14 Ogos 1984) adalah seorang bekas pemain bola sepak Malaysia dan pundit bola sepak Malaysia.

Sebagai pemain, Razman beraksi lebih dari 280 perlawanan dan menjaringkan 9 gol dalam semua pertandingan kompetitif bersama Selangor, 104 perlawanan dan menjaringkan 4 gol dalam semua pertandingan kompetitif bersama Pahang, dan 49 perlawananan dalam semua pertandingan kompetitif bersama Melaka United. Razman turut mempunyai 10 caps bersama Malaysia.Malaysia - Record International Players - RSSSF.

Kerjaya kelab
Razman memulakan kerjayanya bersama Selangor. Beliau diserapkan ke dalam skuad utama Selangor untuk pertandingan Piala Malaysia 2004. Dia menjaringkan gol kemenangan Selangor ketika bertemu Sarawak di Stadium Shah Alam dalam saingan peringkat kumpulan Piala Malaysia 2004.

Pada musim 2005 Razman menjuarai "treble" (Liga Premier Malaysia, Piala FA Malaysia, Piala Malaysia) bersama Selangor. Pada musim 2009 pula, beliau menjuarai Liga Super Malaysia dan Piala FA Malaysia bersama Selangor.

Razman berpindah ke Pahang pada 2013. Beliau menjuarai Piala Malaysia pada musim pertamanya, diikuti dengan menjuarai Piala Sumbangsih 2014, Piala FA 2014 dan Piala Malaysia 2014.

Pada musim 2016, Razman kembali ke Selangor dan dilantik sebagai kapten. Pada musim 2019 Razman menyertai Melaka United. 

Pasukan kebangsaan
Pada 2005, Bertalan Bisckei menyenaraikan Razman untuk mewakili skuad bawah 23 tahun Malaysia untuk siri persahabatan di Poland. Beliau turut disenaraikan untuk pertandingan AFF B-23 2005.

Pada 2010, K. Rajagobal menyenaraikan Razman untuk Piala AFF Suzuki 2010. Razman mendapat caps pertamanya ketika tewas 5-1 dalam perlawanan pembukaan Piala AFF 2010. Beliau turut beraksi dalam perlawanan akhir kedua sebagai pemain gantian.Indonesia vs Malaysia AFF Suzuki Cup 2010 - Global Sports Archive. Malaysia mengatasi Indonesia 4-2 secara aggregate untuk menjuarai Piala AFF 2010.

Rujukan

Kategori:Orang dari Selangor
Kategori:Pemain bola sepak Malaysia
Kategori:Pemain Pahang FA
Kategori:Pemain Selangor FA